‘கொட்டில்’ என்பதற்கு, நெடுகக்கட்டி ஒரு பக்கத்திலே அடுப்பெரித்தும் மறுபக்கத்தில் தொழிலொழிந்த நாளில் சகடை, உருளையையும் கலப்பையையுஞ் சார்த்தி, எருதுகளுங் கட்டி நிற்றலின் கொட்டிலென்றார் என நச்சினார்க்கினியார் உரை கூறியுள்ளார்..எனவே முல்லை நிலத்தவர் குடியிருப்புகளைப் பெரும்பாலும் வரகு வைக்கோலால் வேய்ந்திருந்தனர். அவ்வாறு வேயப்பட்ட குடிலும் ஆடு கட்டுவதற்கு ஏற்ற வகையில், அதன் முற்றம் அமைந்திருந்தது என்பதை அறியமுடிகிறது..மருத நிலத்தவர் குடியிருப்பு .	வயலும் வயல் சார்ந்த பகுதியும் மருத நிலமாகும். மருத நிலம் பசுமை நிறைந்த வயல்களும் தோட்டங்களும் தோப்புக்களும் சோலைகளும் நிறைந்து காணப்படும் பகுதியாகும். உழவர் வயல்களைப் பாதுகாப்பதன் பொருட்டு, வரப்புப் பகுதிகளில் புதிய வைக்கோலால் வேயப்பட்ட குவிந்த குடிசை அமைத்தனர். அக்குடியிருப்பின் முற்றத்தில் உழத்தியர் அவல் இடித்துக் கொண்டிருந்தனர். இச்செயலை,.		“பழஞ்சோற் றமலை முனைஇ வரம்பிற் .		புதுவை வேய்ந்த கவின்குடி முன்றி